3 การประกอบธุรกิจ

3.1) ลักษณะของผลิตภัณฑ์และบริการ

ปัจจุบัน บริษัทฯ
ได้รับความไว้วางใจจากผู้ผลิตชั้นนำของโลกแต่งตั้งให้เป็นตัวแทนจำหน่ายสินค้าและบริการเป็นจำนวนมาก
เช่น 3Com, Apple, APC, Acer, Compaq, EMC, HP, HTC, IBM, Lenovo, Philips,
Samsung, Sandisk, Toshiba, Western Digital เป็นต้น ซึ่งบริษัทฯ
ได้แบ่งธุรกิจขายส่งอุปกรณ์คอมพิวเตอร์ อุปกรณ์ต่อพ่วง และอุปกรณ์สำนักงานอัตโนมัติต่าง ๆ
ตามประเภทสินค้าหลัก ๆ ได้ดังนี้

-   คอมพิวเตอร์แบบเซอร์ฟเวอร์ (Server)

-   คอมพิวเตอร์แบบตั้งโต๊ะ (Desktop)

-   คอมพิวเตอร์แบบพกพา (Notebook)

-   โทรศัพท์แบบสมาร์ทโฟน (Smart Phone)

-   วัสดุสิ้นเปลือง (Supply)

-   อุปกรณ์รับ/แสดงภาพ (Imaging)

-   อุปกรณ์เก็บข้อมูล (Storage)

-   เครื่องพิมพ์ (Printer)

-   อื่น ๆ (Others)

3.1.1) คอมพิวเตอร์แบบเซอร์ฟเวอร์

มียอดขายเพิ่มขึ้นจาก 551 ล้านบาทในปี 2551 เป็น 562 ล้านบาทในปี 2552 หรือเพิ่มขึ้น 2.0%
สินค้ากลุ่มนี้ใช้ในสถานประกอบการ โดยเฉพาะสถานประกอบกรณ์ขนาดใหญ่
ซึ่งจากสภาพภาวะเศรษฐกิจถดถอยในปี 2552 ทำให้หลาย ๆ หน่วยงานชะลอการลงทุน
มีผลทำให้คอมพิวเตอร์แบบเซอร์ฟเวอร์นี้ มียอดขายเพิ่มขึ้นเพียงเล็กน้อย

[]สินค้าที่บริษัทฯ จำหน่าย : Acer, HP, IBM, Lenovo

[]

3.1.2) คอมพิวเตอร์แบบตั้งโต๊ะ

มียอดขายเพิ่มขึ้นจาก 1,160 ล้านบาทในปี 2551 เป็น 1,393 ล้านบาทในปี 2552 หรือเพิ่มขึ้น
20.1%
เนื่องจากความนิยมที่เพิ่มขึ้นของคอมพิวเตอร์ที่มียี่ห้อเมื่อเทียบกับคอมพิวเตอร์แบบประกอบเองและการขายเข้าโครงการจัดซื้อคอมพิวเตอร์ให้กับโรงเรียนของรัฐบาลภายใต้งบไทยเข้มแข็งที่เริ่มจัดซื้อในไตรมาส
4 ของปี 2552

[]สินค้าที่บริษัทฯ จำหน่าย : Acer, Apple, HP, IBM, Lenovo

[]

3.1.3) คอมพิวเตอร์แบบพกพา

เป็นกลุ่มที่เติบโตสูงสุดทั้งที่มีฐานยอดขายสูงอยู่แล้วโดยมียอดขายเพิ่มขึ้นจาก 3,511 ล้านบาทในปี
2551 เป็น 4,480 ล้านบาทในปี 2552 หรือเพิ่มขึ้น 27.6%
เพราะประสิทธิภาพที่เพิ่มขึ้นของคอมพิวเตอร์แบบพกพาและราคาที่ลดลง ทำให้ได้รับความนิยมเพิ่มขึ้น
ซึ่งคาดว่าในปี 2553 นี้
ยอดขายคอมพิวเตอร์พกพายังคงจะเติบโตขึ้นได้อีกเพราะอัตราการใช้งานของคอมพิวเตอร์ในประเทศไทยยังอยู่ในระดับต่ำกว่า
30% ทั้งในระดับครัวเรือนและระดับสถานประกอบการ

สินค้าที่บริษัทฯ จำหน่าย : Acer, Apple, Asus, Gateway, HP, IBM, Lenovo, MSI,
Samsung, Toshiba

[]

[]

3.1.4) โทรศัพท์แบบสมาร์ทโฟน

เป็นโทรศัพท์และคอมพิวเตอร์ขนาดเล็กที่อยู่ในเครื่องเดียวกัน
ซึ่งเดิมเป็นกลุ่มสินค้าที่มีขนาดตลาดเล็กมาก แต่เริ่มได้รับความนิยมเพิ่มขึ้น และมีโอกาสเติบโตสูง
บริษัทฯ เป็นผู้นำของสินค้ากลุ่มนี้และมีสินค้าหลากหลาย โดยมียอดขายในปี 2551 ที่ 1,127
ล้านบาท เพิ่มขึ้น 16.4% เป็น 1312 ล้านบาทในปี 2552

สินค้าที่บริษัทฯ จำหน่าย : Acer, Garmin Asus, HTC, Samsung

[]

3.1.5) วัสดุสิ้นเปลือง

ยอดขายเพิ่มขึ้น 12.5% จาก 1046 ล้านบาทในปี 2551 ไปเป็น 1,177 ล้านบาท
โดยสินค้าในกลุ่มนี้ จะมียอดขายเพิ่มขึ้นสม่ำเสมอตามจำนวนเครื่องพิมพ์ที่มีอยู่ในตลาด
สินค้าที่มียอดขายสูงในกลุ่มนี้ได้แก่ หมึก, toner

สินค้าที่บริษัทฯ จำหน่าย : HP, Samsung, Xerox, OKI, Ricoh

[]

3.1.6) อุปกรณ์รับ/แสดงภาพ

เป็นสินค้าหนึ่งในสองกลุ่มที่มียอดขายลดลง โดยลดลงจากยอดขาย 1,484 ล้านบาทในปี 2551
เหลือ 1,450 ล้านบาทในปี 2552 หรือลดลง 2.3% ซึ่งสินค้าในกลุ่มนี้มีตั้งแต่จอภาพ LCD,
เครื่องฉายภาพ และ Scanner โดยสินค้าหลักในกลุ่มนี้คือจอภาพ LCD ซึ่งในช่วง 2-3
ปีที่ผ่านมามียอดขายสูงเพราะมีการซื้อไปใช้แทนจอภาพแบบหลอดภาพ อย่างไรก็ตาม
เมื่อการทดแทนจอภาพแบบหลอดภาพถึงจุดอิ่มตัว จำนวนจอภาพที่ขายไป
จะขึ้นอยู่กับยอดขายของคอมพิวเตอร์แบบตั้งโต๊ะ ซึ่งโดยรวมไม่ได้มีการขยายตัว
เพราะลูกค้านิยมใช้คอมพิวเตอร์แบบโน๊ตบุ๊คมากกว่า

สินค้าที่บริษัทฯ จำหน่าย : Acer, HP, Lenovo, Nikon, Philips, Panasonic,
Samsung, Sanyo

[]

[]

เกิดจากการนำสินค้ากลุ่ม PDA (Personal Digital Assistant)
หรือที่เรียกกันว่าคอมพิวเตอร์มือถือ มารวมกับโทรศัพท์มือถือ ทำให้ผู้ใช้
สามารถใช้ประโยชน์โทรศัพท์ได้เพิ่มขึ้น อย่างไรก็ตาม บริษัทฯ ได้เปลี่ยนสินค้าที่จำหน่ายจากยี่ห้อ
O2 มาเป็น HTC ในปี 2549 เนื่องจากในขณะนั้น HTC เป็นสินค้าใหม่
ที่ไม่ได้ขายในประเทศไทยมาก่อน ต้องใช้เวลาในการประชาสัมพันธ์สินค้าให้ลูกค้ารู้จัก ทำให้บริษัทฯ
จึงมียอดขายที่ลดลงในปี 2549 และค่อย ๆ เพิ่มขึ้นจนในปี 2551 บริษัทฯ
มียอดขายที่เพิ่มขึ้นถึงระดับ 1,127 ล้านบาท เพิ่มขึ้นในอัตรา 32% จากปี 2550

3.1.7) อุปกรณ์เก็บข้อมูล

บริษัทฯ มียอดขายอุปกรณ์เก็บข้อมูลเพิ่มขึ้นเล็กน้อย โดยเพิ่มจาก 523 ล้านบาทในปี 2551 เป็น
526 ล้านบาทในปี 2552 หรือเพิ่มขึ้น 0.7% บริษัทฯ
มียอดขายที่เพิ่มขึ้นในกลุ่มอุปกรณ์จัดเก็บข้อมูลสำหรับคอมพิวเตอร์แบบพกพาแต่มียอดขายที่ลดลงสำหรับอุปกรณ์จัดเก็บข้อมูลที่ใช้กับคอมพิวเตอร์ขนาดใหญ่
ทำให้รวมแล้ว ยอดขายใกล้เคียงกับปีที่ผ่านมา

สินค้าที่บริษัทฯ จำหน่าย : Acer, EMC, HP, IBM, Iomega, Imation, Promise, QNAP,
Toshiba, Western Digital

[]

[]

หน่วย : ล้านบาท

  --------- ------------ ------------ ------------ ------------ ------------
                                                                

  --------- ------------ ------------ ------------ ------------ ------------

3.1.8) เครื่องพิมพ์

เครื่องพิมพ์เป็นกลุ่มสินค้าที่เติบโตน้อยหรือไม่มีการเติบโตมาหลายปีติดต่อกัน
เมื่อรวมกับสินค้าขาดตลาดของเครื่องพิมพ์ HP ในปี 2552 ที่ผ่านมา ยอดขายสินค้ากลุ่มนี้ ลดลงจาก
707 ล้านบาทเหลือ 646 ล้านบาท หรือลดลงถึง 8.7%

[]

สินค้าที่บริษัทฯ จำหน่าย : Fuji-Xerox, HP, Oki, Ricoh, Samsung

[]

3.1.8) อื่นๆ

เป็นสินค้ากลุ่มเล็ก ๆ หลาย ๆ กลุ่มเช่น Networking, กระเป๋า, Mouse, คีย์บอร์ด,
หน่วยความจำ, เครื่องสำรองไฟ, โปรแกรม, กล้อง ฯลฯ สินค้ากลุ่มนี้ มีการเติบโตสูง
และเป็นกลุ่มสินค้าที่บริษัทฯ พยายามโปรโมท ทำให้มียอดขายเพิ่มจาก 1,786 ล้านบาทในปี 2551
เป็น 2,246 ล้านบาทในปี 2552 หรือเพิ่มขึ้นสูงถึง 25.8%

สินค้าที่บริษัทฯ จำหน่าย :

3Com, APC, Axis, AverMedia, ACTi, Belkin, Barkan, Cisco, Case-Mate,
Cheval, Commy, D-Link, Emerson, Fortinet, Hama, Iomega, IQUA, Juniper,
Krusell, Linksys, Microsoft, Norton, Nikon, Nuforce, PCTools, Radware,
Sandisk, Symantec, Targus, Veritas, VMware, Western Digital, WatchGuard,
Zyxel, ZTE

[]

[]

[]

[]

3.2) ภาวะของอุตสาหกรรมและการแข่งขัน

3.2.1) สภาพการแข่งขันในอุตสาหกรรม

บริษัท เอสไอเอส ดิสทริบิวชั่น (ประเทศไทย) จำกัด (มหาชน) ประกอบธุรกิจขายส่งคอมพิวเตอร์
ซอฟท์แวร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ ในประเทศไทย โดยบริษัทฯ
ก่อตั้งขึ้นเมื่อปี 2541 และในปี 2547 บริษัทฯ
เข้าเป็นบริษัทจดทะเบียนในตลาดหลักทรัพย์แห่งประเทศไทย
ตลอดระยะเวลาที่ผ่านมา บริษัทฯ
มีการเติบโตของรายได้รวมและกำไรสุทธิตามลำดับตามกราฟด้านล่างซึ่งแสดงถึงการเติบโตของอุตสาหกรรมและศักยภาพในการแข่งขันของบริษัทฯ

ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
ได้สำรวจมูลค่าตลาดฮาร์ดแวร์คอมพิวเตอร์สำหรับปี 2550 – 2553
โดยเมื่อเทียบกับรายได้รวมของบริษัทฯ ในปี 2550 – 2552
สามารถคำนวณส่วนแบ่งตลาดของบริษัทฯ ได้ตามตารางด้านล่าง

  ------------------ -------- -------- ---------- -------- ---------- -------- ----------
                     2550     2551                2552                2553     

                     มูลค่า     มูลค่า     การเติบโต   มูลค่า     การเติบโต   มูลค่า     การเติบโต

  ตลาดฮาร์ดแวร์        68,159   75,720   11.1%      77,619   2.5%       84,350   8.7%
  (ล้านบาท)                                                                     

  รายได้รวม SiS       10,492   12,087   15.2%      13,950   15.4%               
  (ล้านบาท)                                                                     

  ส่วนแบ่งตลาดของ SiS  15.4%    16.0%               18.0%                        
  ------------------ -------- -------- ---------- -------- ---------- -------- ----------

จากข้อมูลดังกล่าว ในแง่รายได้รวม บริษัทฯ มีส่วนแบ่งตลาดที่เพิ่มขึ้นจากร้อยละ 15.4 ในปี 2550
มาเป็นร้อยละ 18 ในปี 2552 ซึ่งแสดงถึงศักยภาพที่ดีในการแข่งขันของบริษัทฯ

3.2.2) กลยุทธ์การแข่งขัน

กลยุทธ์ด้านสินค้า

บริษัทฯ
มีนโยบายที่จะเพิ่มประเภทสินค้าที่จะจัดจำหน่ายเพื่อให้ครอบคลุมความต้องการของลูกค้ามากขึ้น
ซึ่งจะทำให้บริษัทฯ สามารถเพิ่มยอดขายในลูกค้าเดิมได้ รวมทั้งการมีสินค้าหลายหลาย ทำให้บริษัทฯ
สามารถเป็นผู้จัดหาสินค้าหลักหรือเป็นผู้จัดหาสินค้าแต่เพียงผู้เดียวให้กับลูกค้าได้
และการมีสินค้าหลากหลายก็จะช่วยทำให้บริษัทฯ มีความน่าสนใจในมุมมองของลูกค้ามากขึ้น
มีลูกค้าใหม่เพิ่มขึ้น

บางส่วนของสินค้าใหม่ที่บริษัทฯ เป็นผู้แทนจำหน่ายในปี 2552 เช่น สมาร์ทโฟน Garmin-Asus,
สมาร์ทโฟน Acer, Asus (notebook), Norton (software), PCTools (software),
Gateway (notebook), MSI (notebook), ZTE (networking), IOMEGA (storage),
Juniper (networking), Case-Mate (phone accessory), AverMedia (video
recorder), Sanyo (projector), QNAP เป็นต้น

กลยุทธ์ด้านลูกค้า

บริษัทฯ มีนโยบายในการขยายลูกค้าให้ครอบคลุมผู้ประกอบธุรกิจคอมพิวเตอร์ทั่วประเทศ โดยบริษัทฯ
มีลูกค้าที่ซื้อสินค้าในแต่ละเดือนประมาณ 2,000 ราย

3.2.3) กลุ่มลูกค้าเป้าหมาย การจำหน่าย และช่องทางการจำหน่าย

บริษัทฯ ทำหน้าที่เสมือนเป็นตัวกลางระหว่างผู้ผลิตและกลุ่มลูกค้าที่ทำธุรกิจคอมพิวเตอร์ โดยบริษัทฯ
เป็นผู้แทนจำ หน่ายให้กับผู้ผลิตมากกว่า 60 รายและจำหน่ายสินค้าให้กับลูกค้าเป้าหมาย
ซึ่งเป็นกลุ่มลูกค้าที่ทำธุรกิจคอมพิวเตอร์มากกว่า 4,000 ราย โดยในปี 2552 บริษัทฯ
ได้จัดกลุ่มลูกค้าใหม่ แบ่งออกเป็น 8 กลุ่มคือ

1.  Corporate Reseller เป็นกลุ่มลูกค้าที่ซื้อสินค้าไปจำหน่ายให้กับภาคธุรกิจ

2.  System Integrator เป็นกลุ่มลูกค้าที่ให้บริการวางระบบงานขนาดใหญ่ให้กับองค์กรต่าง ๆ

3.  Retail/OEM/DIY
    เป็นร้านค้าปลีกที่จำหน่ายสินค้าให้กับผู้บริโภคที่นำไปใช้ส่วนตัวหรือใช้ในบ้านและเป็นผู้ผลิตคอมพิวเตอร์ทั้งขนาดใหญ่และขนาดเล็ก

4.  Phone เป็นกลุ่มลูกค้าที่เน้นจำหน่ายโทรศัพท์

5.  Supply Specialist เป็นบริษัทฯ ที่เน้นการจำหน่ายวัสดุสิ้นเปลือง

6.  บริษัทฯ ในต่างจังหวัด

7.  อื่น ๆ

โดยในแต่ละกลุ่ม มียอดขายและสัดส่วนการขายในปี 2552 ดังนี้

หน่วย : ล้านบาท

  --------------------------- --------- --------- --------- --------- ----------
  กลุ่มลูกค้า                     2551      สัดส่วน     2552      สัดส่วน     การเติบโต

  Corporate Reseller          2,958     24.65%    2,330     16.79%    -21%

  SI                          1,460     12.17%    1,884     13.58%    29%

  Retail/OEM/DIY              3,751     31.26%    4,484     32.32%    20%

  Phone                       883       7.36%     843       6.08%     -5%

  Supply Specialist           740       6.17%     865       6.23%     17%

  Provinces                   1,517     12.64%    1,790     12.90%    18%

  Others                      689       5.74%     1,679     12.10%    144%

  Total                       11,999    100.00%   13,874    100.00%   16%
  --------------------------- --------- --------- --------- --------- ----------

3.3) การจัดหาผลิตภัณฑ์หรือบริการ

  สินค้าทั้งหมดของบริษัทฯ จะอยู่ในรูปของสินค้าสำเร็จรูป
  ซึ่งส่วนใหญ่จะถูกสั่งซื้อผ่านผู้ผลิตสินค้าโดยตรง โดยอาจสั่งซื้อผ่านสาขาของผู้ผลิตในประเทศไทย
  หรือสั่งซื้อไปยังผู้ผลิตในต่างประเทศโดยไม่ผ่านบริษัทในเครือ บริษัทฯ
  มียอดสั่งซื้อสินค้าผ่านผู้ผลิตโดยตรงคิดเป็นมูลค่ามากกว่าร้อยละ 99 ของยอดสั่งซื้อของบริษัทฯ
  ส่วนที่เหลือจะเป็นการสั่งซื้อผ่านตัวแทนจำหน่ายหลักของสินค้านั้นๆ หรือบริษัทในเครือ
  โดยมีสัดส่วนการซื้อสินค้าในประเทศและต่างประเทศในปี 2552 เป็นอัตราร้อยละ 70 : 30

  สำหรับการต่อสัญญาเป็นตัวแทนจำหน่ายจะมีการต่อเป็นปีต่อปี
  และประมาณครึ่งหนึ่งจะต่อแบบอัตโนมัติ

  ผลกระทบต่อสิ่งแวดล้อม

  -ไม่มี-

3.4) งานที่ยังไม่ได้ส่งมอบ

-ไม่มี-